IndyCar Series
IndyCar Series, kendt som NTT IndyCar Series af sponsormæssige årsager, er den øverste mesterskabsklasse for formelbiler i Nordamerika.

Historie 
Serien blev oprettet i 1996 under navnet Indy Racing League (IRL) af den daværende ejer af Indianapolis Motor Speedway, Tony George, med det formål at være en konkurrent til den eksisterende Championship Auto Racing Teams (CART) serie, som siden 1980'erne havde været den dominerende formelbilserie i USA. George mente, at CART var blevet for 'europæisk', og mindede for meget om Formel 1, med for mange internationle kørere og få, meget rige, dominerende hold. Han ønskede i stedet fokus på amerikanske kørere og mere traditionelle ovale baner, fremfor mere moderne baner, som var inspireret af europæiske baner.

CART gik konkurs efter 2003-sæsonen, og derfor kunne IRL skifte navn til IndyCar Series, hvilket tidligere var umuligt på grund af en varemærkestrid med CART om navnet. Det resulterede dog ikke i, at Indycar blev den dominerende serie, da tre af holdejerne fra CART valgte at skabe Champ Car World Series, som overtog CART's position.

I 2008 blev IndyCar Series og Champ Car World Series dog enige om at fusionere, og man blev også enige om at fusionere de to seriers historie og statistikker. Hermed var der nu en samlet øverste række for formelbiler i USA for første gang siden splittelsen i 1996.

Sæsoner

Noter 
 - Scott Sharp og Buzz Calkins sluttede sæsonen med lige mange point, og der fandtes ikke en mekanik til at bryde en uafgjort. Som resultat blev de kåret som delte mestre.

 - Mesterskabsvinder Scott Dixon kørte sit første år i IndyCar, men fordi han tidligere havde kørt i CART, blev han ikke anset som rookie. Årets rookie gik i stedet til Dan Wheldon.

 - Sam Hornish Jr. og Dan Wheldon sluttede sæsonen med lige mange point, men siden dette sidst skete, var der blevet introduceret en tiebreaker. Den kører som havde vundet flest ræs i sæsonen vandt, og dermed blev Hornish Jr. mester foran Wheldon.

 - Mellem 2006 og 2011 var Honda den eneste motorproducent i serien, og motorproducent mesterskabet blev derfor ikke uddelt.

 - Scott Dixon og Juan Pablo Montoya sluttede sæsonen med lige mange point. Dixon vandt mesterskabet, da han havde vundet flere ræs i sæsonen.

Referencer

Eksterne henvisninger 

 
 
Etableret i 1996